Augustin de Saint-Aubin

Augustin de Saint-Aubin, nado o 3 de xaneiro de 1736 en París e finado na mesma cidade o 9 de novembro de 1807,  foi un ilustrador e gravador francés.

 Traxectoria 
Fillo de Gabriel-Germain de Saint-Aubin (1696-1756), bordador da corte real, tamén os seus irmáns Gabriel-Jacques de Saint-Aubin, Charles-Germain de Saint-Aubin e Louis-Michel de Saint-Aubin foron igualmente respectados artistas.

Aprendeu gravado co seu irmán e logo estudou con Etienne Fessard, Nicolas-Henri TardieuFahy, Everett (editor); Wrightsman, Jayne (editor) (2005). The Wrightsman pictures. New York: Metropolitan Museum of Art. p. 222 e Laurent Cars. Realizou múltiples ilustracións para o Journal de musique de M. Lagarde, para representacións de teatro, catálogos de venda, libros ou mesmo  o gabinete de historia natural do duque de Chevreuse. Foi un artista moi prolífico, con arredor de 3000 obras , moitos retratos debuxados; dos seus gravados salientan os baseados en retratos de Charles-Nicolas Cochin o Novo.

Entrou na Real Academia de Pintura en 1775. En 1777 Journal de Paris, 4 de xuño de 1777, n° 155, p. 1. recibiu o nomeamento de gravador do rei e da súa biblioteca.

Seguindo os criterios da Asemblea Nacional, con Pierre-Joseph Lorthior e Nicolas-Marie Gatteaux realizou as emisións de asignados de 200, 300 e 1000 libras creados polas leis do 16 e 17 de abril de 1790.

 Debuxos 

 Gravados 

 Augafortes 

 Notas 

Categoría:Deseñadores de moeda de Francia
Categoría:Nados en 1736
Categoría:Nados en París
Categoría:Finados en 1807
Categoría:Ilustradores de Francia